Príklady

Príklad č. 1
Financovanie a realizácia štrukturálnych opatrení

Na základe návrhu projektu konečného prijímateľa schváleného Slovenskou republikou, Európske spoločenstvá spoločne so SR a konečným prijímateľom (ako podieloví účastníci financovania projektu) sa zaväzujú dodávateľovi projektu vyplatiť čiastku 1 000 Sk za vybudovanie areálu z 10 pavilónov, ktoré podmieňujú určitými požiadavkami:
-	dodávateľ môže vybudovať komplex už v prvom roku, ale najneskôr do konca tretieho roka, pričom stavba musí spĺňať rôzne vecné kritériá, ktoré stanovia podieloví účastníci financovania projektu 
-	užívateľom a vlastníkom areálu bude konečný prijímateľ 
-	podieloví účastníci financovania projektu budú platiť v 3 splátkach za rok cez konečného prijímateľa, podľa tempa budovania areálu. 
V prvom roku sa dodávateľovi vyplatí 300 Sk, v druhom 250 Sk a v treťom 250 Sk.
Ak dodávateľ nevybuduje areál včas, dostane iba alikvótnu časť z 1 000 Sk – napr. 800 Sk a konečný prijímateľ bude používať iba napr. 8 pavilónov. Dodávateľ využije iba 80 % zo zákazky, kým konečný prijímateľ bude vlastníkom a užívateľom len 80 % predmetu projektu. Nad rámec uvedeného sa nesplní cieľ ES a SR, čiže za svoj príspevok dosiahnuť celoplošný rozvoj ES, či SR a vyrovnanie regionálnych rozdielov na úrovni ES, či SR. 
Týmto spôsobom sú všetci účastníci financovania a realizácie projektu zainteresovaní na úspešnej realizácii projektu.   

Príklad č. 2
Subvencovanie úrokových sadzieb

1. Pri úvere na nákup HIM banka poskytla  podnikateľovi úver 1 000 000,- Sk na obdobie 3 rokov pri úrokovej sadzbe 11 % p. a.. Celková výška úrokových nákladov predstavuje 178 594,- Sk. Referenčná úroková sadzba stanovená pre SR je v súčasnom období 7,75 % p. a.. 
Pri úhrade 25% z úrokovej sadzby získa podnikateľ výhodu, ktorá nie je pod referenčnú úrokovú sadzbu vo výške 44 648,50 Sk. Teoreticky je možné v rámci de minimis pravidla v tomto prípade uhradiť celé úrokové náklady, a tak sa vlastne úverový vzťah pretransformuje po splnení účelu opatrenia na návratnú finančnú výpomoc. Zároveň sa zvýši kapacita/ počet cieľových prijímateľov a dodrží sa princíp financovania životaschopných projektov.
2.  Použitie schémy štátnej pomoci – úhrada časti úrokových nákladov má v podstate charakter subvencovania (bonifikácie) úrokovej sadzby. Takto postavená schéma je vhodnejšia pre opatrenia investičného charakteru. Z nižšie uvedeného príkladu je zrejmé, že pre opatrenia, kde žiadateľ žiada úver v sume  10  mil. Sk a banka mu ho poskytne pri úrokovej sadzbe 10,50% p. a., možná bonifikácia úrokovej sadzby na 0% p. a. si vyžiada pomoc v sume 2 797 018 Sk. V tomto prípade by vlastne išlo o soft loan (mäkký úver), resp. návratný finančný príspevok. Alternatívne je možné uvažovať o iných sadzbách úrokovej bonifikácie (25% bonifikácia úrokovej sadzby by znamenala zníženie úrokových nákladov na cca 7,75 % p. a., teda na hodnotu súčasnej referenčnej sadzby pre poskytovanie štátnej pomoci a 40% bonifikácia úrokovej sadzby by znamenala v tomto prípade zníženie úrokových nákladov na 6% p. a. pre konečného prijímateľa)

Výška úveru:   10 mil. Sk,
Úroková sadzba:  10,5 %,
Splatnosť úveru:  5 rokov,
Čerpanie úveru:    1.8.2003,
Splácanie úveru:  štvrťročne, 19 pravidelných štvrťročných splátok,
Prvá splátka úveru:  k 31.12.2003,
Posledná splátka úveru: 30.06.2008

       Dátum                 Splátka/               Zostatok            Celkový           Dni      Úroková
splátky/čerpania    čerpanie v Sk       úveru v Sk          úrok v Sk                     miera v %

    01.08.2003        10 000 000       10 000 000                       0            0        10,50
    31.12.2003          -  526 316         9 473 684            434 583        149        10,50
    31.03.2004          -  526 316         8 947 368            248 684          90        10,50
    30.06.2004          -  526 316         8 421 052            234 868          90        10,50
    30.09.2004          -  526 316         7 894 736            221 053          90        10,50
    31.12.2004          -  526 316         7 368 420            207 237          90        10,50
    31.03.2005          -  526 316         6 842 104            193 421          90        10,50
    30.06.2005          -  526 316         6 315 788            179 605          90        10,50
    30.09.2005          -  526 316         5 789 472            165 789          90        10,50
    31.12.2005          -  526 316         5 263 156            151 974          90        10,50
    31.03.2006          -  526 316         4 736 840            138 158          90        10,50
    30.06.2006          -  526 316         4 210 524            124 342          90        10,50
    30.09.2006          -  526 316         3 684 208            110 526          90        10,50
    31.12.2006          -  526 316         3 157 892              96 710          90        10,50
    31.03.2007          -  526 316         2 631 576              82 895          90        10,50
    30.06.2007          -  526 316         2 105 260              69 079          90        10,50
    30.09.2007          -  526 316         1 578 944              55 263          90        10,50
    31.12.2007          -  526 316         1 052 628              41 447          90        10,50
    31.03.2008          -  526 316            526 312              27 631          90        10,50
    30.6.2008            -  526 312                       0              13 816          90        10,50

Spolu:                              -                        -               2 797 081       1 769           -

Príklad č. 3
Záruky

V súlade so zákonom o štátnej pomoci banková záruka vystavená SZRB predstavuje nepriamu formu štátnej pomoci. Výška čistej intenzity pomoci vo forme záruky v regiónoch cieľa 1 je limitovaná hranicou 50% z celkových oprávnených nákladov projektu. Túto výšku je možné pre MSP zvýšiť o ďalších 10 – 15% z celkových oprávnených nákladov projektu (cena obstarania bez DPH ). Lehota splatnosti úveru je obmedzená v podmienkach SZRB do 10 rokov a maximálna výška záruky pre jeden úver nesmie prekročiť 65 mil. Sk. Výška poplatkov za vystavenie záruky je viazaná na lehotu splatnosti úveru, ktorú záruka dozabezpečuje. Pri lehote splatnosti hlavného úverového vzťahu do 5 rokov si SZRB účtuje  poplatok vo výške 2% z výšky záruky a pri lehote nad 5 rokov výška poplatku predstavuje sumu 2,5% z výšky vystavenej záruky

Príklad č. 4
Zmena finančnej účasti Európskych spoločenstiev pri projektoch Kohézneho fondu

Konečný prijímateľ počíta so svojím podielom na úrovni 10 % z CON projektu. Vo finančnom pláne sa ďalej počíta so spoluúčasťou ES na úrovni 80 % z CON projektu a so zdrojmi štátneho rozpočtu vo výške 10 % z CON projektu. 
Po predložení návrhu projektu EK na základe posúdenia Európskej komisie dôjde k zníženiu spoluúčasti z ES na úroveň 53 % z CON projektu.
Z uvedeného vyplýva, že znížením podielu zdrojov z ES dochádza k zmene podielov ostatných zdrojov financovania projektu. Štátny rozpočet môže maximálne prispieť do výšky 35 % z CON projektu. Zvyšné 2 % z CON projektu musia byť uhradené konečným prijímateľom z jeho súkromných zdrojov, alebo z iných verejných zdrojov. V prípade, že konečný prijímateľ nedisponuje zvyšnými 2 % z CON projektu a mieni uskutočniť projekt, musí rokovať s príslušnými regionálnymi, lokálnymi orgánmi alebo s inými orgánmi verejnej správy pre ich zabezpečenie.           

Príklad č. 5
Predfinancovanie štrukturálnych operácií zo štátneho rozpočtu

a)	Projekt zasahujúci do jedného rozpočtového roka v celkovej výške 1000, pričom podiel ES tvorí 750 a štátneho rozpočtu 250. Nepredpokladá sa iný zdroj financovania. Platby budú rozdelené do 5 termínov.

termín	Platba zo zdrojov KPP	Platba zo ŠR	Platba z ES	Zostatok ŠR	Zostatok ES	
1	0	250	0	0	750	
2	0	0	250	0	500	
3	0	0	250	0	250	
4	0	0	200	0	 50	
5	50	0	0	0	50	
6	0	0	50	0	0	
spolu	50	250	750			

b)	Projekt zasahujúci do jedného rozpočtového roka v celkovej výške 1000, pričom podiel ES tvorí 750 a štátneho rozpočtu 250. Nepredpokladá sa iný zdroj financovania. Platby budú rozdelené do 5 termínov. Ide o alternatívu, kedy čiastka, určená na predfinancovanie prevyšuje sumu určenú na spolufinancovanie projektu zo štátneho rozpočtu.

termín	Platba zo zdrojov KPP	Platba zo ŠR	Platba z ES	Zostatok ŠR	Zostatok ES	
1	0	300	0	- 50 	750	
2	0	0	300	0	450	
3	0	0	250	0	250	
4	0	0	200	0	 50	
5	50	0	0	0	50	
6	0	0	50	0	0	
spolu	50	250	750